Nordstrand prestegjeld

Nordstrand prestegjeld var et prestegjeld i Oslo domprosti i Oslo bispedømme i Den norske kirke, med Nordstrand kirke som sognekirke.

Historikk 

Nordstrand ble skilt ut fra Østre Aker prestegjeld som eget prestegjeld ved kgl.res. av 18. mai 1906. Grensen mot Østre Aker skulle gå fra bygrensen langs Enebakkveien forbi Manglerud, så mellom Manglerud og Abildsø til Østensjøvannet, videre til Bøler, sørenden av Nøklevann, forbi Bremsrud og omtrent i østlig retning til Nord- og Sør-Elvåga.

Ved kgl.res. av 9. mai 1937 ble prestegjeldet delt i to; den nordre delen fikk navnet Bekkelaget prestegjeld, mens den søndre delen beholdt navnet Nordstrand prestegjeld. Grensen mellom de to skulle følge en linje omtrent fra Ulvøya mot øst til sørenden av Østensjøvannet.

Ved kgl.res. av 3. oktober 1958 ble Lambertseter menighet opprettet av bl.a. deler av Nordstrand prestegjeld, gjeldende fra 1. januar 1959.

Kilder 

 Historikk for prestegjeld og sogn i Oslo, arkivverket.no

Prestegjeld i Oslo bispedømme
Menigheter i Oslo